„Návrh“

K o m u n i k é

Vláda Slovenskej republiky na svojom zasadnutí prerokovala a vzala 
na vedomie materiál Vyhodnotenie výsledkov pilotných projektov, návrh 
na vykonanie legislatívno-regulačných úprav podporujúcich spoločné obstarávanie viacerých obstarávateľov a  návrh realizačného plánu ďalšieho postupu 
pri uplatňovaní spoločného obstarávania viacerých obstarávateľov. Poverila predsedu Úradu pre verejné obstarávanie predložiť na rokovanie vlády vyhodnotenie výsledkov rámcových zmlúv z ukončených pilotných projektov, ďalšej realizácie spoločného obstarávania a uložila gestorom pilotných projektov ďalší monitoring priebehu realizácie dodávok na základe uzavretých rámcových zmlúv z pilotných projektov. Ďalej odporučila ministrom, predsedom ostatných ústredných orgánov štátnej správy, prednostom krajských úradov a okresných úradov a predsedom samosprávnych krajov realizovať spoločné obstarávanie vertikálnym a horizontálnym  modelom a zapojiť sa do spoločného obstarávania vedeného gestorským obstarávateľom (ministerstvom alebo ústredným orgánom štátnej správy).                    Predsedovi Najvyššieho kontrolného úradu Slovenskej republiky odporučila v rámci kontroly hospodárnosti kontrolovať, či ministerstvá a ostatné ústredné orgány štátnej správy využili potenciálnu možnosť efektívnejšieho vynakladania finančných prostriedkov využívaním rámcových zmlúv.